Muraka järv
Muraka järv on paisjärv Sakala kõrgustiku põhjaosas, Viljandi maakonnas Viljandi vallas Välgita külas. Järve pindala on 6,9 ha, keskmine sügavus 3,3 m, kaldajoone pikkus 2,548 km, kõrgus merepinnast 68 m ja vee maht 255 000 m³. Järv on paisutatud Viru ojale, järve suubub Muraka kraav. Järve paisul kulgeb Taari–Auksi tee. Järv kuulub Ida-Eesti vesikonda ja Võrtsjärve alamvesikonda. See on avalikult kasutatav veekogu. Kaladest on järves ahvenat, haugi, särge, roosärge ja linaskit.